Mosaico de selva y sabana d'a cuenca d'o laco Victoria, en l'extremo noreste, entre o Laco Victoria y Ruanda. Ye una ecorrechión de sabana que ocupa 165.800 kilometros quadraus en una fraixa que rodia o laco Victoria por o norte y l'ueste, dende l'ueste de Kenia, pasando por o centro d'Uganda, l'este d'a Republica Democratica d'o Congo, o norueste de Tanzania y l'este de Ruanda, dica o noreste de Burundi. Muga a o norte con a sabana sudanesa oriental, a o noreste con a sabana arbustosa de Kenia, a l'este con a selva de montanya de l'Africa Oriental y a sabana arbustosa de Tanzania, a o sud con a sabana arbolada de Miombo d'o Zambeze central y a l'ueste con a selva de montanya d'a falla Albertina. Amás, perteneixe tamién a la ecorrechión un enclau situau a o noreste, en a muga entre Sudán y Etiopia, rodiau por a sabana sudanesa oriental a o norte y a l'ueste, a selva de montanya d'Etiopia a l'este, a sabana arbustosa de Somalia a o sudeste y a sabana arbustiva de Kenia a o sud. A fauna ye abundant en totz os sentius: grans mamiferos (hipopotamos y brúfols), reptils, como crocodilos, y peixes como os conoixius ciclidos.